Badeværelse | Tips til det lille badeværelse | Mad & Bolig
Mad og Bolig
På Besøg
Hus
Lejlighed
Sommerhus
Indretning
Badeværelse
Belysning
Entré
Hjemmekontor
Køkken
Soveværelse
Spisestue
Stue
Terrasse & altan
Tendenser
DIY
Maker.
Perspektiv
Dansk design
Rejser
Mad
Brød
Desserter & Kager
Drikke
Fisk & Skaldyr
Grønt
Kød & Fjerkræ
Menuer
Info
Mad & Bolig
Abonnement
Smugkig
Antik & Auktion
Abonnement
Kontakt
Nyhedsbrev
Mad og Bolig
På Besøg
Hus
Lejlighed
Sommerhus
Indretning
Badeværelse
Belysning
Entré
Hjemmekontor
Køkken
Soveværelse
Spisestue
Stue
Terrasse & altan
Tendenser
DIY
Maker.
Perspektiv
Dansk design
Rejser
Mad
Brød
Desserter & Kager
Drikke
Fisk & Skaldyr
Grønt
Kød & Fjerkræ
Menuer
Info
Mad & Bolig
Abonnement
Smugkig
Antik & Auktion
Abonnement
Kontakt
Nyhedsbrev
Forside
Indretning
Badeværelse
Badeværelse | Tips til det lille badeværelse
Badeværelse
Badeværelse | Tips til det lille badeværelse
Udnyt kvadratmeterne i det lille badeværelse optimalt. Her guider vi til, hvordan det lille badeværelse gøres bedst tilgængeligt.
Mandag d. 22. september 2014 - af Line Sølvhøj Johansson / Foto: Lars Ranek, Martin Sølyst, Frederikke Heiberg og Iben Ahlberg
En charmerende bylejlighed byder sjældent på et badeværelse, hvor du har rig mulighed for folde dine indretningskompetencer ud. Badeværelset vil oftest være af få kvadratmeter, og det stiller krav til både indretning og kreativitet.
Læs også: 9 smarte løsninger til et lille badeværelse
Men også i den store villa finder du det lille badeværelse. Måske har du et gæstetoilet af få kvadratmeter, eller måske er det bare ikke badeværelsets størrelse, der er prioriteret højest i din bolig.
Herunder finder du tips til at indrette på må og få, men på allerbedste vis, så hver en krog på det lille badeværelse bliver udnyttet!
Læs også: Sådan indretter du dit badeværelse med personlighed
6 tips til at få det lille badeværelse til at syne større:
1. En hjørnevask er en optimal løsning på det lille badeværelse. Den fylder mindre, og du får udnyttet et hjørne, som ellers er svært at få noget kreativt ud af. Samtidig sparer du plads på langsiden af badeværelset, og det får det lille badeværelse til at syne større.
2. Fremhæv lyset. Har du et vindue på dit badeværelse, så sørg for, at så meget lys som muligt har adgang til badeværelset. En oplyst lampe, eller flere, giver også følelsen af mere plads.
3. Loftshylder kan være en god løsning på det lille badeværelse, fordi du kan gemme ting ad vejen. Dekorative kurve kan skjule mange af de ting, der nemt får dit badeværelse til at syne rodet.
Læs også: 15 tips til en rustik bolig
4. Pladsen over toilettet er oftest fri, så udnyt den til en eller flere hylder. En stilfuld plakat får væggen til at syne mindre - til gengæld kan den opgradere badeværelset, så det får mere kant og personlighed.
5. Det er ikke helt ligegyldigt, hvilken farve du maler dit badeværelse i.Lyse farver får det lille badeværelse til at virke større, menvandrette striber eller en væg i en farve, der skiller sig ud, gør ogsånoget ved badeværelsets fremtoning.
6. Et stort spejl får som bekendt rummet til at syne større. Udskift det traditionelle badeværelsesspejl med et større spejl.
Find inspiration til dit badeværelse i galleriet her:
Miks og match charme med moderne stilrenhed.
Martin Sølyst
1 / 16
Spar plads og pynt op i badeværelset ved at rulle håndklæderne sammen, i stedet for at stable dem op. Skammelen er både praktisk og dekorativ i det hvide rum.
Claudi+Campion
2 / 16
Her har man anvendt en smuk mintfarve på badeværelset, der giver rummet en dejlig behagelig fornemmelse.
Pernille Albers
3 / 16
Mint, hvid og de naturlige træbjælker spiller perfekt op mod hinanden op dette loft-badeværelse.
Pernille Albers
4 / 16
Hold det enkelt og stilrent på badeværelset. Her er badeværelset delt op med det store vindue med det smukke lysindfald, så man har badeområdet inde bag en væg, og håndvask med skuffer og spejl på den modsatte side.
Christina Kayser Onsgaard
5 / 16
Et flot badeværelse med smukke sorte fliser. De små orange detaljer gør hele forskellen i det sort-hvide badeværelse.
Frederikke Heiberg
6 / 16
Åben opbevaring med rustikke kasser og smukke nips er en lækker løsning på opbevaring på badeværelset.
Mette Wotkjær
7 / 16
Har du plads, kan du overveje at investere i plads til både bruseniche og badekar. Her spiller det smukke badekar med den skønne armatur perfekt op mod den smarte bruseniche.
Peter Kam
8 / 16
Brug det du har. Har du et naturligt lysindfald på dit badeværelse, så udnyt det. Måske har du en så bred vindueskarm, at den kan fungere som opbevaring på det lille badeværelse?
Birgitta Wolfgang Drejer
9 / 16
Sæt en stemning på dit badeværelse med rejseminder og nips.
Kristian Septimius Krogh
10 / 16
Badeværelset er rummet til afslapning og selvforkælelse. Invester i duftlys og lækre olier for den komplette nydelse.
Andreas Mikkel Hansen
11 / 16
Få et rigtig boheme stemning på dit badeværelse og pynt med yndlingsplakater, en gammel stol og hyggeligt lys. Bor du småt, bør du udnytte opbevaringsmuligheder over toilettet eller at hænge håndklæderne på stativer tæt op ad væggen som her.
Jan Ove Kristensen
12 / 16
Rå stil på badeværelset? Her ser du et badeværelse i udelukkende beton. Flot og stilrent.
Kristian Septimius Krogh
13 / 16
Tænk detaljer ind i dit badeværelse. De smukke store store træknager egner sig fint på badeværelse, så vel som i entréen. En skraldespand i en smuk farve kan også være den helt perfekte prik over i'et.
Gyrithe Lemche
14 / 16
Grønne planter fungerer godt på badeværelset. Overvej evt. en kaktus-sort, som ikke kræver så meget lys.
Lisbett Wedendahl
15 / 16
Relaterede artikler
5 tip: Sådan bruger du håndklæder i indretningen af badeværelset
Sådan vælger du det rette gulv til dit badeværelse
14 flotte håndvaske til badeværelset
11 smukke bud på badekar, der vil fuldende dit badeværelse
Nyeste artikler
Croissanter med karamelliseret æble-valnøddefyld
Slut med dårlig belysning! Få et lynkursus i indretning med lys og lamper
Gang i DBA: Her er, hvad du skal købe og sælge lige nu!
Kan du gætte prisen? Kom med indenfor i landets dyreste håndværkertilbud!
Læs mere om:
Alt om badeværelse
Aller Media A/S Havneholmen 33. 1561 København V. CVR. 43325612 Tlf. 7234 2000 (MANDAG - FREDAG 9.30-11.30) Administrer samtykke Privatlivspolitik